Şaristanê Marsilya yê Fransa de seba ke PKK lîstera terorî ra bêro vetene kampanyaya îmzayan bêmabên dewam kena.
Meydano sixletî yê Marsilya yê Vieux Portî de serkêşîya Têgêrayîşê Azadîye yê Ciwanan û Têgêrayîşê Kulturî (TEV-ÇAND) de standê îmzayan ame akerdene.
Stand de pê pankartan bale ameye ser antene ke PKK têgêrayîşê azadîye yo û seba ke lîsteya terorî bêro vetene îmzayî ameyî arêdayene.
Çalakîye de hêrişê îşxalî yê dewleta tirke yê vera Rojawanî zî ameyî şermezarkerdene û semedê tewrbîyayîşê çalakîya ke do ewro bêro kerdene ame vengdayene.
